PATVIRTINTA

Kauno miesto savivaldybės tarybos

2023 m. vasario 7 d.

sprendimu Nr. T-9

**KAUNO MIESTO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2022 M. PRIEMONIŲ VYKDYMO ATASKAITA**

**1. Informacija apie Kauno miesto savivaldybės aplinkos apsaugos rėmimo specialiosios programos (toliau – Programa) lėšas**

|  |  |  |
| --- | --- | --- |
| Eil. Nr. | (1) Programos finansavimo šaltiniai | Lėšos, Eur |
| 1.1. | Mokesčiai už teršalų išmetimą į aplinką | 1042948 |
| 1.2. | Mokesčiai už valstybinius gamtos išteklius (naudingąsias iškasenas, vandenį, statybinį gruntą ir angliavandenilius) | 359925 |
| 1.3. | Lėšos, gautos kaip želdinių atkuriamosios vertės kompensacija | 348495 |
| 1.4. | Savanoriškos juridinių ir fizinių asmenų įmokos ir kitos teisėtai gautos lėšos | 1387 |
| 1.5. | Iš viso (1.1 + 1.2 + 1.3 + 1.4) | 1752755 |
| 1.6. | Mokesčiai, sumokėti už medžiojamųjų gyvūnų išteklių naudojimą | 0 |
| 1.7. | Ankstesnio ataskaitinio laikotarpio ataskaitos atitinkamų lėšų likutis  | 0 |
| 1.8. | Iš viso (1.6 + 1.7) | 0 |
| 1.9. | Faktinės ataskaitinio laikotarpio Programos lėšos (1.5 + 1.8) | 1752755 |

| Eil. Nr. | (2) Savivaldybės visuomenės sveikatos rėmimo specialiajai programai skirtinos lėšos | Lėšos, Eur |
| --- | --- | --- |
| 1.10. | 20 procentų Savivaldybės aplinkos apsaugos rėmimo specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą | 350551 |
| 1.11. | Ankstesnio ataskaitinio laikotarpio ataskaitos atitinkamų lėšų likutis  | 157404 |
| 1.12. | Iš viso (1.10 + 1.11) | 507955 |

|  |  |  |
| --- | --- | --- |
| Eil. Nr. | (3) Kitoms Programos priemonėms skirtinos lėšos | Lėšos, Eur |
| 1.13. | 80 procentų Savivaldybės aplinkos apsaugos rėmimo specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą | 1402204 |
| 1.14. | Ankstesnio ataskaitinio laikotarpio ataskaitos atitinkamų lėšų likutis  | 872227 |
| 1.15. | Iš viso (1.13 + 1.14) | 2274431 |

**2. Priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą**

|  |  |  |  |
| --- | --- | --- | --- |
| Eil. Nr. | Priemonės pavadinimas | Detalus priemonės vykdymo aprašymas | Panaudota lėšų, Eur |
| 2.1. | Žemės sklypų, kuriuose medžioklė nėra uždrausta, savininkų, valdytojų ir naudotojų įgyvendinamos žalos prevencijos priemonės, kuriomis jie siekia išvengti medžiojamųjų gyvūnų daromos žalos | 0 |
| 2.2. | Kartografinės ir kitos medžiagos, reikalingos pagal Medžioklės įstatymo reikalavimus rengiamiems medžioklės plotų vienetų sudarymo ar jų ribų pakeitimo projektams, parengimo priemonės | 0 |
|  | Iš viso  | 0 |

**3. Programos lėšos, skirtos Savivaldybės visuomenės sveikatos rėmimo specialiajai programai**

|  |  |
| --- | --- |
| Programos pavadinimas | Panaudota lėšų, Eur |
| Savivaldybės visuomenės sveikatos rėmimo specialioji programa | 272801 |

**4. Kitos aplinkosaugos priemonės, kurioms įgyvendinti panaudotos Programos lėšos**

| Eil. Nr. | Priemonės pavadinimas | Detalus priemonės vykdymo aprašymas | Panaudota lėšų, Eur |
| --- | --- | --- | --- |
| 4.1. | Aplinkos kokybės gerinimo ir apsaugos priemonės |  |
| 4.1.1. | Kauno miesto oro kokybės valdymo programos įgyvendinimas (žvyruotų gatvių laistymas druskuotu vandeniu) | Priemonės vykdytoja – UAB „Kauno švara“. Paslaugos teiktos pagal 2018-12-28 paslaugų teikimo sutartį Nr. SR-1025. Priemonė vykdyta 2022 m. kovo–rugpjūčio mėn. Įgyvendinant Kauno miesto oro kokybės valdymo programos 2022 m. priemonių planą, kalcio druskos tirpalu buvo laistoma 95 proc. Kauno žvyrkelių. Šiltuoju metų laiku žvyruotos gatvės laistomos kiekvieną mėnesį, laistomas plotas – 400000 kv. m | 243968 |
| 4.1.2. | Sosnovskio barščių naikinimas | Priemonės vykdytoja – UAB „Ecoservice projektai“. Paslaugos teiktos pagal 2019-06-10 invazinės rūšies augalų (Sosnovskio barščių) naikinimo paslaugų Kauno miesto savivaldybėje teikimo sutartį Nr. R-430 ir 2019-06-10 invazinės rūšies augalų (Sosnovskio barščių) naikinimo paslaugų Kauno miesto savivaldybėje teikimo sutartį Nr. R-435. Priemonės vykdytoja – UAB „2MP“. Paslaugos teiktos pagal 2022-07-04 Sosnovskio barščių naikinimo paslaugų sutartį Nr. SR-398, 2022-07-04 Sosnovskio barščių naikinimo paslaugų sutartį Nr. SR-399 ir 2022-07-04 Sosnovskio barščių naikinimo paslaugų sutartį Nr. SR-400. Priemonė vykdyta 2022 m. liepos–spalio mėn. Augalo naikinimo priemonės buvo taikytos 68,85 ha plote Aleksoto ir Panemunės seniūnijose; Centro, Eigulių, Dainavos, Gričiupio, Petrašiūnų, Šančių ir Žaliakalnio seniūnijose; Šilainių ir Vilijampolės seniūnijose. Augalai vegetacijos metu buvo nuolat šienaujami ir 2–3 kartus (pagal poreikį) purškiami herbicidais  | 79951 |
| 4.1.3. | Asbesto turinčių gaminių atliekų šalinimas | Priemonės vykdytoja – VšĮ Kauno regiono atliekų tvarkymo centras. Paslaugos teiktos pagal 2019-10-28 paslaugų teikimo sutartį Nr. SR-773 (2021-10-15 susitarimas Nr. SR1-323) ir 2022-10-28 paslaugų teikimo sutartį Nr. SR-636. Priemonė vykdyta 2022 m. sausio–gruodžio mėn. Priemonės tikslas – sudaryti galimybes Kauno miesto gyventojams nemokamai atiduoti asbesto turinčių gaminių atliekas į Lapių regioninį sąvartyną. 2022 m. balandžio mėn. Kauno miesto savivaldybei skirta dotacija namų ūkiuose susidariusioms asbesto atliekoms tvarkyti. Priemonės vykdytoja – UAB „Kauno švara“. Paslauga teikta pagal 2022-09-29 paslaugų teikimo sutartį Nr. SR-567. Asbesto turinčių gaminių atliekų surinkimo iš Kauno miesto savivaldybės gyventojų apvažiavimo būdu, transportavimo ir saugaus šalinimo paslaugų teikimo priemonė vykdyta 2022 m. spalio–gruodžio mėn. 2022 m. Lapių regioniniame atliekų sąvartyne buvo utilizuota 515 tonų asbesto turinčių gaminių atliekų | 62107 |
| 4.2. | Atliekų tvarkymo infrastruktūros plėtros priemonės |  |
| 4.2.1. | Komunalinių atliekų surinkimo sistemos plėtra (prekių, paslaugų ir darbų pirkimas) | Priemonės vykdytoja – UAB „Technologinių paslaugų sprendimai“. Paslaugos teiktos pagal 2021-09-03 atliekų konteinerių tūrio matavimo daviklių, duomenų surinkimo ir daviklių valdymo informacinės sistemos aptarnavimo pirkimo–pardavimo sutartį Nr. SR-645 (2022-09-02 susitarimas Nr. SR1-382) (6.8-PRA-47). Priemonė vykdyta 2022 sausio–gruodžio mėn. Buvo įsigyta ir į pusiau požeminius atliekų surinkimo konteinerius sumontuota 1000 tūrio daviklių su konfigūravimo informacine sistema (programa). Priemonės vykdytoja – UAB „Kauno švara“. Darbai atlikti pagal vidaus sandorį, 2018-12-28 sutartis Nr. SR-1026. Priemonė vykdyta 2022 m. rugsėjo–lapkričio mėn. Buvo įrengtas antžeminės atliekų surinkimo konteinerių aikštelės pagrindas K. Baršausko g. 83, Kaune. Priemonės vykdytoja – UAB „Kauno gatvių apšvietimas“. Darbai atlikti pagal 2019-01-02 sutartį Nr. SR-0002. Priemonė vykdyta 2022 m. spalio–lapkričio mėn. Dėl naujos pusiau požeminės atliekų surinkimo konteinerių aikštelės įrengimo Radvilėnų pl. 80, Kaune, apšvietimo oro linija buvo pakeista į kabelinę liniją. Priemonės vykdytoja – MB „2 passibus anteire“. Paslaugos teiktos pagal 2021-09-13 sutartį Nr. SR-657. Priemonė vykdyta 2022 m. sausio–gruodžio mėn. Buvo suteiktos kitos paskirties inžinerinių statinių Kauno mieste statybos darbų (antžeminių ir pusiau požeminių atliekų surinkimo konteinerių aikštelių įrengimo) techninės priežiūros paslaugos  | 252579 |
| 4.3. | Atliekų, kurių turėtojo nustatyti neįmanoma arba kuris nebeegzistuoja, tvarkymo priemonės |  |
| 4.3.1. | Nesankcionuotų sąvartynų tvarkymas | Priemonės vykdytoja – UAB „Kauno švara“. Paslaugos teiktos pagal 2018-12-28 paslaugų teikimo sutartį Nr. SR-1025. Priemonė vykdyta 2022 m. vasario–lapkričio mėn. Vienuolikoje seniūnijų buvo nustatyta ir sutvarkyta 14 nelegalių sąvartynų, surinkta ir utilizuota 5,9 t bešeimininkių padangų, surinkta 165 kub. m įvairių atliekų | 6840 |
| 4.4. | Aplinkos stebėsenos (monitoringo), prevencinės, aplinkos atkūrimo priemonės |  |
| 4.4.1. | Kauno miesto aplinkos (oras, vanduo, maudyklos) kokybės stebėsena | Priemonės vykdytoja – UAB „Dicto citius“. Paslaugos teiktos pagal 2020-11-20 aplinkos oro kokybės matavimo paslaugų teikimo sutartį Nr. SR-863 (2022-01-10 susitarimas Nr. SR1-5). Priemonė vykdyta 2022 m. sausio–gruodžio mėn. Išmaniaisiais mobiliaisiais autonomiškai veikiančiais matavimo prietaisais buvo atliekami 20 vietų aplinkos oro kokybės matavimai. Matavimai kiekvienoje matavimo vietoje buvo atliekami 7 dienas per savaitę, ne rečiau kaip kas 1 valandą, t. y. ne mažiau kaip 24 kartus per parą. Buvo matuojami šie teršalai: anglies monoksidas (CO), azoto dioksidas (NO2), ozonas (O3), sieros dioksidas (SO2), kietosios dalelės (KD2,5), kietosios daleles (KD10). Priemonės vykdytoja – UAB „Darnaus vystymosi institutas“. Paslaugos teiktos pagal 2021-09-29 detalių azoto dioksido tyrimų Kauno miesto aplinkos ore pasyvių sorbentų metodu paslaugų teikimo sutartį (2022-09-23 susitarimas Nr. SR-346). Priemonė vykdyta 2022 m. sausio–gruodžio mėn. 33 tyrimų taškuose 4 kartus per metus pasyvių sorbentų metodu buvo atliekami azoto dioksido aplinkos ore tyrimai. Priemonės vykdytoja – Nacionalinė visuomenės sveikatos priežiūros laboratorija. Paslaugos teiktos pagal 2019-05-27 Kauno miesto maudyklų ir paviršinio vandens kokybės stebėsenos paslaugų teikimo sutartį Nr. SR-390 (2021-05-11 susitarimas Nr. SR1-137) ir 2022-06-06 paslaugų teikimo sutartį Nr. SR-336. Priemonė vykdyta 2022 m. sausio–gruodžio mėn. Vadovaujantis Lietuvos higienos norma HN 92:2018, maudyklų vandens kokybės stebėjimai buvo vykdomi 4 maudyklose ir 1 maudymvietėje du kartus per mėnesį viso maudymosi sezono metu. Buvo tiriami mikrobiologiniai vandens parametrai (žarniniai enterokokai, žarninės lazdelės), melsvadumbliai. Paviršinis vanduo buvo tiriamas 20 tiriamųjų taškų 4 kartus per metus. Buvo tiriami šie parametrai: nitritai (NO2-N), nitratai (NO3-N), amonio azotas (NH4-N), bendrasis azotas (Nb), bendrasis fosforas (Pb), fosfatai, biocheminis deguonies suvartojimas per 7 dienas (BDS7); ištirpusio deguonies kiekis vandenyje (O2), skendinčios medžiagos, santykinis elektrinis laidumas (SEL), temperatūra ir pH, žarninių enterokokų, žarninių lazdelių kiekiai. Priemonės vykdytoja – UAB „Darnaus vystymosi institutas“. Paslaugos teiktos pagal 2022-05-18 paslaugų teikimo sutartį Nr. SR-274. Priemonė vykdyta 2022 m. gegužės–rugsėjo mėn. Vadovaujantis Lietuvos higienos norma NH 92:2018, maudymosi sezono metu maudyklose buvo atliekami vandens skaidrumo ir chlorofilo „a“ tyrimai. Priemonės vykdytoja – Nacionalinė visuomenės sveikatos priežiūros laboratorija. Paslaugos teiktos pagal 2021-05-07 paslaugų teikimo sutartį Nr. SR-296 (2022-05-17 susitarimas Nr. SR1-145). Priemonė vykdyta 2022 m. gegužės–rugsėjo mėn. Ne mažiau kaip 5 kartus per metus maudymosi sezono metu maudyklose buvo atliekami parazitologiniai smėlio tyrimai. Priemonės vykdytoja – UAB „Ekometrija“. Paslaugos teiktos pagal 2021-11-08 Kauno miesto požeminio vandens kokybės stebėsenos paslaugų teikimo sutartį Nr. SR-773 (2022-11-08 susitarimas Nr. SR1-405). Priemonė vykdyta 2022 m. sausio–gruodžio mėn. Požeminio vandens tyrimai buvo atliekami 30 šulinių 1 kartą per metus (rudenį). Taip pat buvo tiriami mieste esantys 4 šaltiniai, tyrimai buvo atliekami 4 kartus per metus (po 1 kartą skirtingais metų laikais). Buvo tiriami kaitūs fizikiniai ir cheminiai rodikliai (temperatūra, deguonies koncentracija, pH, oksidacijos ir redukcijos potencialas Eh, savitasis elektros laidis SEL), bendrosios cheminės analizės komponentai (bendroji mineralizacija, sausoji liekana, bendrasis ir karbonatinis vandens kietumas, permanganato indeksas, Cl-, SO2-4, NO-3, NO-2, HCO-3, CO2-3, Na+, K+, Ca2+, Mg2+, NH+4) ir sunkieji metalai (Pb, Ni, Cd). Visos ataskaitos skelbiamos <http://www.kaunas.lt/aplinkos-apsauga> | 75863 |
| 4.4.2. | Užterštų teritorijų valymo darbai, ekogeologiniai tyrimai  | Priemonės vykdytoja – UAB „Biodegra“. Paslaugos teiktos pagal 2021-12-29 naftos produktais užterštos teritorijos, esančios Giršūnų g., Panemunės sen., Kauno m. sav., sutvarkymo paslaugų rangos darbų sutartį Nr. SR-878. Priemonė vykdyta 2022 m sausio–balandžio mėn. Buvo išvalyta naftos produktais užteršta 3,4 arų teritorija. Priemonės vykdytoja – UAB „DGE Baltic Soil and Environment“. Paslaugos teiktos pagal 2022-01-14 paslaugų teikimo žodinę sutartį Nr. SUT-2773/22. Priemonė vykdyta 2022 m. sausio–gegužės mėn. Paslaugos teikėjas vykdė užterštos teritorijos Giršūnų g. valymo darbų techninę priežiūrą, atliko kontrolinį ekogeologinį tyrimą (monitoringą) ir parengė baigiamąją tvarkymo darbų ataskaitą | 24170 |
| 4.5. | Želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo ir inventorizavimo priemonės |
| 4.5.1. | Želdynų ir želdinių inventorizavimas, želdinių ekspertizė  | Priemonės vykdytoja – UAB „Želdynų vizija“. Paslaugos teiktos pagal 2019-07-29 paslaugų teikimo sutartį Nr. SR-546 (2021-07-27 susitarimas Nr. SR1-235). Priemonė vykdyta 2022 m. sausio–rugpjūčio mėn. Buvo inventorizuoti 255 žemės sklypai, saugotiniems medžiams buvo priskirti 2002 medžiai. Priemonės vykdytoja – UAB „Želdynų vizija“. Paslaugos teiktos pagal 2022-01-07 paslaugų teikimo sutartį Nr. SR-11. Priemonė vykdyta 2022 m. balandžio–spalio mėn. Buvo inventorizuota 14 želdynų (3 parkai ir 11 skverų). Priemonės vykdytoja – UAB „Želdynų vizija“. Paslaugos teiktos pagal 2022-09-06 paslaugų teikimo žodinę sutartį Nr. SUT-3202/22. Priemonė vykdyta 2022 m. rugsėjo mėn. Buvo atlikta teritorijos tarp Vyčio Kryžiaus g. ir Garliavos pl., Kaune, želdinių inventorizacija. Priemonės vykdytoja – UAB „Želdynų vizija“. Paslaugos teiktos pagal 2022-08-11 paslaugų teikimo žodinę sutartį Nr. SUT-3164/22. Priemonė vykdyta 2022 m. rugpjūčio–rugsėjo mėn. Buvo atlikta želdinių, esančių Nemuno pakrantės teritorijoje nuo Pakuonio g. 41 iki Taurakiemio g. 16, Kaune, būklės ekspertizė. Priemonės vykdytoja – valstybės įmonė Valstybės žemės fondas. Paslaugos teiktos pagal 2019-09-24 paslaugų teikimo sutartį Nr. SR-682. Priemonė vykdyta 2022 m. kovo–gegužės mėn. Buvo parengtos saugomų gamtos paveldo objektų (Taikos kalno ąžuolo, Pušų sesių, Ąžuolo ir pušies draugystės) planavimo pasiūlymų schemos | 26080 |
| 4.5.2. | Miesto želdinių, želdynų ir žaliųjų plotų priežiūra ir tvarkymas, būklės gerinimas | Priemonės vykdytoja – UAB „Kauno gatvių apšvietimas“. Paslaugos teiktos pagal 2021-04-26 paslaugų teikimo sutartį Nr. SR-263. Priemonė vykdyta 2022 m. sausio–gruodžio mėn., buvo atlikti medžių ir krūmų kirtimo ir genėjimo, vėjavartų, vėjalaužų ir avarinių medžių šalinimo, kelmų rovimo, sutvarkytų žaliųjų plotų priežiūros (šienavimo ir atžalų šalinimo) Kauno mieste darbai | 469987 |
| 4.5.3. | Želdinių sanitarinės būklės gerinimas (arboristinė priežiūra, kenkėjų ir ligų prevencija) | Priemonės vykdytoja – UAB „Graderlitas“. Paslaugos teiktos pagal 2021-04-21 feromoninių gaudyklių kaštoninei keršajai kandelei naikinti sutartį Nr. SR-253 (2022-03-09 susitarimas Nr. SR1-58). Priemonė vykdyta 2022 m. gegužės–spalio mėn. Įgyvendinant Kaštonų apsaugos programą, priemonės buvo taikytos 91 kaštonui, augančiam centrinėje miesto dalyje. Pakabintas 91 komplektas feromoninių gaudyklių kaštoninei keršajai kandelei naikinti. 6 kartus buvo pakeisti gaudyklių įdėklai su feromonais. Buvo parengta Kauno miesto kaštonų apsaugos programos stebėsenos 2022 m. ataskaita, ji paskelbta <http://www.kaunas.lt/aplinkos-apsauga>. Priemonės vykdytoja – UAB „Kauno švara“. Paslauga teikta pagal 2018-12-28 sutartį Nr. SR-1025 (2022-09-30 susitarimas Nr. SR1-359). Priemonė vykdyta 2022 m. spalio–lapkričio mėn. Buvo išvežta ir utilizuota 797 kub. m kaštonų lapų  | 18573 |
| 4.5.4. | Kauno miesto miškų priežiūra ir tvarkymas | Priemonės vykdytoja – UAB „Kauno gatvių apšvietimas“. Paslaugos teiktos pagal 2021-04-26 paslaugų teikimo sutartį Nr. SR-263. Priemonė vykdyta 2022 m. sausio–gruodžio mėn. Jono Basanavičiaus miško parke (Panemunės šile), Lampėdžių miško parke, Ąžuolyne, Aukštųjų Šančių ąžuolyne ir Pažaislio miško parke (666,4 ha plote) buvo vykdyta bendroji miškų priežiūra ir apsauga, atlikti žolinės augmenijos šienavimo ir krūmų kirtimo, želdinių priežiūros (auklėjimo), medžių ir medynų genėjimo darbai, sanitariniai miško ir kraštovaizdžio kirtimai | 10395 |
| 4.5.5. | Dokumentacijos, reikalingos saugomų teritorijų, želdynų ir želdinių apsaugos, tvarkymo ir kt. priemonėms įgyvendinti, parengimas (vidinės miškotvarkos projekto rengimas, koregavimas, techninių projektų ir kitos dokumentacijos rengimas) | Priemonės vykdytoja – „Revive“ architektūros studija, MB. Paslaugos teiktos pagal 2022-09-02 paslaugų teikimo sutartį Nr. SR-515. Priemonė vykdyta 2022 m. rugsėjo–gruodžio mėn. Atlikti Linkuvos dvaro sodybos parko teritorijos taikomieji moksliniai (istoriniai) tyrimai ir parengti teritorijos sutvarkymo projektiniai pasiūlymai. Priemonės vykdytoja – UAB „Plentprojektas“. Paslaugos teiktos pagal 2021-11-19 pirkimo sutartį CPO186303 Nr. SR-794. Priemonės vykdymo pradžia – 2021-11-22, vykdymo pabaiga – 2022-03-02. Buvo parengti kitų inžinerinių statinių skvere Naujakurių g. 78B, Kaune, ir prieigose statybos projekto projektiniai pasiūlymai. Priemonės vykdytoja – UAB „Plentprojektas“. Paslaugos teiktos pagal 2021-11-19 pirkimo sutartį CPO186303 Nr. SR-794. Priemonė vykdyta 2022 m. balandžio–gruodžio mėn. Buvo parengtas kitų inžinerinių statinių skvere Naujakurių g. 78B, Kaune, ir prieigose statybos techninis darbo projektas. Priemonės vykdytoja – UAB „Miškotvarkos sprendimai“. Paslaugos teiktos pagal 2021-07-13 paslaugų teikimo sutartį Nr. SR-543. Priemonė vykdyta 2022 m. sausio–gruodžio mėn. Buvo atlikta Kauno miesto savivaldybei patikėjimo teise perduotų miškų inventorizacija 666,4 ha plote. Priemonės vykdytoja – UAB „Plentprojektas“. Paslaugos teiktos pagal 2021-12-08 sutartį Nr. SR-832. Parengtas techninis darbo projektas „Susisiekimo komunikacijų ir kitų inžinerinių statinių A. Samulevičiaus-Samuolio skvere, Kaune, statybos projektas ir prieigų (P. Dovydaičio g. ir Molėtų g.) remontas“. Priemonės vykdytoja – UAB „Pastatų konstrukcijos“. Paslaugos teiktos pagal 2022-07-26 sutartį Nr. SR-440. Buvo atlikta techninio darbo projekto „Susisiekimo komunikacijų ir kitų inžinerinių statinių A. Samulevičiaus-Samuolio skvere, Kaune, statybos projektas ir prieigų (P. Dovydaičio g. ir Molėtų g.) remontas“ ekspertizė. Priemonės vykdytoja – UAB „Statybos procesų valdymas“. Paslaugos teiktos pagal 2022-09-19 paslaugų teikimo žodinę sutartį Nr. SUT-324. Priemonė vykdyta 2022 m. lapkričio mėn. Įgyvendinus Kauno ąžuolyno teritorijos rekonstrukciją, buvo atlikta statinio ekspertizė, dokumentai pateikti sistemoje „Infostatyba“, gautas statybos užbaigimo elektroninis dokumentas. Priemonės vykdytoja – SĮ „Kauno planas“. Paslaugos teiktos pagal 2021-01-31 sutartį Nr. SR-60. Priemonė vykdyta 2022 m. sausio–rugsėjo mėn. Buvo parengti Liepų al. skvero sutvarkymo projektiniai pasiūlymai. Priemonės vykdytoja – UAB „Primum group“. Paslaugos teiktos pagal 2020-11-12 paslaugų teikimo sutartį Nr. SR-840. Priemonė vykdyta 2022 m. sausio–vasario mėn., parengtas Gedimino g. skvero techninis projektas su projekto pakeitimais. Priemonės vykdytoja – UAB „Statybų biuras“. Paslaugos teiktos pagal 2021-12-03 pirkimo sutartį CPO184167 Nr. SR-823. Priemonė vykdyta 2022 m. sausio mėn., buvo gauta teigiama Gedimino g. skvero techninio projekto ekspertizės išvada. Priemonės vykdytoja – MB „Susisiekimo komunikacijų sprendimai“. Paslaugos teiktos pagal 2021-12-02 pirkimo sutartį CPO187499 Nr. SR-820. Priemonė vykdyta 2022 m. sausio mėn., buvo parengti Vaišvydavos parko sutvarkymo projektiniai pasiūlymai | 93919 |
| 4.5.6. | Želdynų ir želdinių būklės stebėsena | Priemonės vykdytoja – UAB „Želdynų vizija“. Paslaugos teiktos pagal 2022-07-20 Kauno miesto želdynų ir želdinių būklės stebėsenos vykdymo paslaugų pirkimo sutartį Nr. SR-430. Priemonė vykdyta 2022 m. liepos–gruodžio mėn. Buvo įvertinta Kauno miesto želdinių ir želdynų būklė, parengta želdinių stebėsenos (monitoringo) ataskaita ir želdinių tvarkymo rekomendacijos. Ataskaita skelbiama <http://www.kaunas.lt/aplinkos-apsauga> | 4961 |
|  | **Iš viso** | **1369393** |

**5.** **Ataskaitinio laikotarpio Programos lėšų likučiai (nepanaudotos lėšos)**

|  |  |  |
| --- | --- | --- |
| Eil. Nr. | Programos priemonių grupės pavadinimas | Lėšų likutis, Eur |
| 5.1. | Programos priemonių grupė, kuriai naudojamos lėšos, surinktos už medžiojamųjų gyvūnų išteklių naudojimą (1.8–2) | 0 |
| 5.2. | Savivaldybės visuomenės sveikatos rėmimo specialioji programa (1.12–3) | 235154 |
| 5.3. | Kitų Programos aplinkosaugos priemonių grupė (1.15–4) | 905038 |
|  | **Iš viso**  | **1140192** |

\_\_\_\_\_\_\_\_\_\_\_\_\_\_\_\_\_\_\_\_\_\_\_